80 



mest an paa, at man gaar sagte og aabenlyst, saa man ikke 

 pludselig overrasker Fuglen. Man maa vogte sig for, at det for 

 den faar Udseende af, at man sniger sig frem: den maa føle, 

 at man ingen Skade vil gøre den. 



Man bør gaa roligt i Land, ikke tale for højrøstet, staa stille 

 en kort Tid, saa de fleste Fugle har set en, inden man gaar 

 videre. Er Fuglen ikke begyndt paa Udrugningen, laver den 

 sig som Regel straks til for at gaa af Reden, idet den dækker 

 Æggene til med Dun. Dog flyver den sjældent bort, naar man 

 bærer sig forsigtigt ad. Er den derimod begyndt paa Rugningen, 

 bliver den liggende saa fast, at man kan lægge sin Haand paa 

 den. Bærer man sig imidlertid støjende og uklogt ad, saa Fuglen 

 letter af Reden, gaar det let ud over Dunene, idet den, som be- 

 rørt, stedse, naar den hastigt flyver af Reden, tilsmudser denne 

 med sine Ekskrementer. Regner det, vil Dunene ogsaa let komme 

 til at lide, kun hvis man straks tager Dunene og tørrer dem, 

 er Ulemperne hermed ikke saa store; men da ødelægger man jo 

 Æggene, som bliver kolde — og det maa ikke ske. 



Almindeligvis hjemsøges Rugepladserne paa Island 1 til 2 

 maaske flere Gange ugentlig, for at man kan tage Æg og Dun; 

 men anvender man den nye Metode, vil man i de fleste Tilfælde 

 ikke blive nødsaget til at besøge Rugepladserne fra Rugetidens 

 Begyndelse til Ungerne begynder at komme ud. Gudm. G. Bår- 

 darson plejer f. Eks., efter at have sat Rugepladsen i Stand, ikke 

 at komme der, før han har set Ungerne i Havet. 



Stundom kan det dog blive nødvendigt alligevel at besøge 

 Rugepladsen. Har Ræven f. Eks. fundet Vej dertil, maa den 

 dræbes. Det er hændt, at man har maattet gøre Jagt paa Freds- 

 forstyrreren, medens Fuglen rugede. Men denne ved, at Ræven 

 er dens Fjende, og den er mindre urolig over en slig Jagt, end 

 man skulde tro. Fuglen føler aabenbart, at Jægerne ikke vil 

 gøre den noget ondt; man har derfor haft det Særsyn, at den 

 rolig er bleven siddende paa Reden under Jagten. 



I Begyndelsen af Rugetiden er Fuglen dog mere sky end 

 senere. 



Naar Rugetiden er forbi, gælder det snarest muligt at be- 

 mægtige sig Dunene for at de ikke skal blive ødelagte eller 

 blæse bort. 



Saa snart Ungerne er komne ud af Ægget venter Moderen, 

 til de er blevne tørre, hvorpaa hun straks søger til Kysten med 



